
                  REPUBLIKA E SHQIPËRISE

                     MINISTRIA E ARSIMIT 

DREJTORIA RAJONALE E ARSIMIT PARAUNIVERSITAR.......
ZYRA VENDORE E ARSIMIT PARAUNIVERSITAR......

________________________________________________________________________________

 PLANIFIKIMI VJETOR I ORËVE MËSIMORE

             FUSHA : SHKENCAT E NATYRËS   SHKALLA: V    LËNDA: BIOLOGJI     KLASA: XI
                            
                                                            

                                                                      VITI SHKOLLOR 20.. – 20..
  MËSUESI I LËNDËS 
            KRYETARI I EKIPIT LËNDOR                
               DREJTOR
Kompetencat kyçe 

Zhvillimi i kompetencave kyçe nga nxënësit gjatë procesit të mësimdhënies dhe të nxënies kërkon që mësuesi të sigurojë një lidhje të qëndrueshme dhe funksionale midis kompetencave kyçe dhe atyre të lëndës, në përputhje me nivelin arsimor dhe karakteristikat e nxënësve. Kjo kërkon një planifikim të kujdesshëm të situatave të të nxënit, si dhe përzgjedhjen e metodave, mjeteve dhe burimeve të përshtatshme që nxisin angazhimin aktiv, reflektimin dhe zbatimin praktik të njohurive. Kompetenca kuptohet sot si një ndërthurje e balancuar mes njohurive, aftësive, qëndrimeve, vlerave dhe mendimit kritik, që i mundësojnë nxënësit të përballet me situata reale dhe komplekse në mënyrë efektive, të pavarur dhe kreative . Qasja e mësimdhënies e bazuar në kompetenca e zhvendos fokusin nga përvetësimi pasiv i përmbajtjes lëndore (me mësuesin në qendër) drejt zhvillimit të aftësive që ndihmojnë nxënësin të kuptojë, të zbatojë dhe të transferojë njohuritë në kontekste të reja, me vetë nxënësi në qendër të procesit. Kompetencat e fushës së shkencave lidhen drejtpërdrejt me kompetencat kyçe, përmes tematikave t ë lëndëve përkatëse. Kompetencat e fushës së shkencave natyrore lidhen me kompetencat kyçe nëpërmjet rezultateve të të nxënit të secilës prej tyre. Lidhja mes rezultateve të të nxënit të kompetencave të fushës dhe atyre të kompetencave kyçe lehtëson vlerësimin dhe mbështet një qasje të integruar në mësimdhënie dhe nxënie.
Rezultatet e të nxënit sipas kompetencave kyçe

Kompetenca e komunikimit në gjuhën amtare
Për të dëshmuar këtë kompetencë, nxënësi: komunikon qartë me gojë dhe me shkrim në situata të ndryshme; përdor lloje të ndryshme tekstesh, përfshirë digjitale; gjen, përpunon dhe përdor informacion me burime të ndryshme; shpreh ide dhe argumente të strukturuara në mënyrë të përshtatshme; lexon dhe analizon tekste të ndryshme për qëllim dhe mesazh; përdor drejt gjuhën në ese, letra, e-maile, prezantime etj.; merr pjesë në diskutime dhe bashkëpunon në grup; përdor TIK për mësim, komunikim dhe prezantime
Kompetenca e komunikimit në gjuhë të huaja 
Për të dëshmuar këtë kompetencë, nxënësi: prezanton një temë të caktuar nga arti, nga shkenca, nga jeta e përditshme dhe në mënyrë efektive komunikon me audiencën, duke përdorur TIK-un dhe mediet e tjera të shkruara dhe elektronike; përshkruan dhe prezanton qartë dhe me detaje të hollësishme një gamë të gjerë temash që lidhen me fushën e tij të interesit, duke zgjeruar dhe mbështetur idetë me shpjegime dhe shembuj përkatës; diskuton për një temë duke respektuar rregullat e komunikimit; luan rol mbështetës në diskutime dhe ndihmon për të kontribuar. respekton kulturat dhe gjuhët e tjera, promovon shumëgjuhësinë; shkruan qartë ese, letra, e-maile në kontekste të ndryshme/
Kompetenca në matematikë, shkencë, teknologji dhe inxhinieri

Për të dëshmuar këtë kompetencë, nxënësi: zbaton njohuritë matematikore në jetën reale dhe arsyeton në mënyrë logjike; ndjek dhe vlerëson organizimin logjik të argumenteve; përdor mjete ndihmëse të përshtatshme, duke përfshirë të dhëna statistikore dhe grafikët; përdor dhe trajton mjetet dhe pajisjet teknologjike; hulumton natyrën përmes eksperimenteve të kontrolluara; përdor dhe trajton të dhëna shkencore për të arritur një qëllim, për të marrë një vendim ose për të nxjerrë një përfundim bazuar në prova; njeh karakteristikat thelbësore të kërkimit shkencor; komunikon përfundimet dhe arsyetimet që çuan në një përfundim të bazuar në prova; sqaron ecurinë e zgjidhjes së një problemi në klasë apo jashtë saj,duke e vërtetuar zgjidhjen e problemit përmes metodës së analizës dhe e prezanton para moshatarëve ose para të tjerëve; gjykon rezultatet e arritura, nga analiza e të dhënave të një projekti apo programi të realizuar dhe i interpreton ato me gjuhën e matematikës dhe të fushës përkatëse, i paraqet grafikisht, në formë tabelore, duke nxjerrë përfundime të vërtetuara (p.sh., projekt me bazë shkolle, projekt për gjelbërimin, koncert, ekspozitë tematike, orë letrare, punë laboratorike etj.); hulumton në mënyrë të pavarur për një çështje të caktuar, duke përcaktuar fazat dhe procedurat e hulumtimit, paraqet dhe interpreton rezultatet e fituara në tabela dhe grafikë, duke përdorur teknologjinë informative; identifikon burimet e informacioneve të nevojshme dhe i shfrytëzon ato në mënyrën e duhur për të zgjidhur një proble në nivelin e caktuar të vështirësisë, duke dhënë shembuj konkretë;  vlerëson cilësinë e informacioneve në një material të shkruar për një temë të caktuar (p.sh., për ngrohjen globale, për diversitetin kulturor dhe etnik etj.), identifikon elementet kryesore, i diskuton me moshatarët, duke dhënë propozime konkrete për shfrytëzimin e shembujve pozitivë në kontekstin lokal apo global, duke shprehur qëndrimin personal; argumenton rezultatet e arritura gjatë një eksperimentimi në shkollë apo diku tjetër, duke përshkruar qëllimin, hipotezën dhe mënyrën e vëzhgimit të dukurisë së manifestuar, rezultatet i paraqet në mënyrë tabelore dhe grafike

Kompetenca digjitale

Për të dëshmuar këtë kompetencë, nxënësi: përdor, analizon dhe vlerëson përmbajtje dhe të dhëna digjitale në mënyrë të sigurt;  zgjidh probleme dhe merr vendime duke përdorur teknologjinë dhe inteligjencën artificiale; krijon dhe shpërndan përmbajtje digjitale, bashkëpunon përmes mjeteve online; përdor TIK-un për të komunikuar, prezantuar dhe organizuar informacionin (tabela, grafikë, prezantime etj.);demonstron etikë dhe siguri në mjedisin digjital dhe vlerëson ndikimin kulturor e global të teknologjisë.

Kompetenca personale, shoqërore dhe e të nxënit
Për të dëshmuar këtë kompetencë, nxënësi: identifikon dhe punon mbi përparësitë dhe dobësitë personale; vendos dhe organizon qëllime, vlerëson dhe motivon veten për avancim; mëson dhe punon në mënyrë të pavarur dhe bashkëpunuese; komunikon dhe bashkëpunon në grup, duke menaxhuar burimet, kohën dhe stresin; menaxhon dhe zgjidh konfliktet dhe pasiguritë në mënyrë konstruktive; vlerëson jetën e shëndetshme dhe aplikon metoda të zhvillimit të njohurive dhe shkathtësive të reja; prezanton planin e studimit dhe dokumentet e angazhimit për aktivitete dhe prezantime.
Kompetenca qytetare
Për të dëshmuar këtë kompetencë, nxënësi: tregon solidaritet në zgjidhjen e problemeve në shkollë, komunitet e më gjerë; vlerëson diversitetin me tolerancë dhe respekt; demonstron vlerat e të drejtave të njeriut, si respekti për dinjitetin personal dhe lufta kundër diskriminimit; menaxhon dhe zgjidh konfliktet në mënyrë konstruktive dhe paanshme; demonstron sjellje etike ndaj mjedisit dhe kontribuon në qëndrueshmërinë mjedisore; reagon ndaj shkeljeve të të drejtave të të tjerëve dhe diskuton pasojat këtyre veprimeve. vlerëson dhe promovon përdorimin e përgjegjshëm të internetit dhe teknologjisë për qëllime edukative dhe shoqërore
Kompetenca e sipërmarrjes
Për të dëshmuar këtë kompetencë, nxënësi: mendon strategjikisht dhe zgjidh probleme; përdor imagjinatën për procese krijuese dhe novatore; menaxhon projekte, planifikon dhe delegon; merr dhe vlerëson vendime financiare; përballet me pasigurinë dhe rrezikun; identifikon pikat e forta dhe kufizimet; punon në mënyrë të pavarur dhe në ekip; zbaton parimet e tregut të lirë dhe buxhetimit në jetën reale; ndërmerr iniciativë për aktivitete të ndryshme, si dhe menaxhon karrierën.
Kompetencat shkencore dhe rezultatet e të nxënit

Kërkimi i përgjigjeve ose i zgjidhjeve të problemeve shkencore

Nxënësit zhvillojnë këtë kompetencë duke eksploruar aspekte të ndryshme të mjedisit, duke studiuar natyrën me strategji të përshtatshme, duke mbledhur informacione relevante dhe duke i analizuar ato me synimin për të ofruar shpjegime logjike ose zgjidhje praktike për problemet. Ata mund të fillojnë ta zhvillojnë këtë kompetencë në një moshë të hershme, por do të vazhdojnë ta bëjnë këtë gjatë gjithë shkollimit të tyre
Rezultatet e të nxënit:

Nxënësi: përcakton problemin në mënyrë të pavarur; përdor konceptet si në aspektin cilësor, ashtu edhe sasior; kërkon burime ndihmëse për zgjidhjen e problemit;  justifikon zgjedhjen e metodave, strategjive ose teknikave; kontrollon ndryshoret në mënyrë të pavarur; reflekton mbi zgjidhjet duke punuar në mënyrë individuale ose në grup
Përdorimi i mjeteve, objekteve dhe procedurave shkencore
Kjo kompetencë na jep mundësinë të krijojmë përfaqësime të prekshme të botës ose të thellojmë kuptimin tonë për të. Ajo na fuqizon gjithashtu të analizojmë përdorimet e shkencës dhe teknologjisë në shoqërori dhe të marrim pjesë në mënyrë të informuar në vendimet që do të modelojnë shoqërinë e sotme dhe të ardhmen. Kjo aftësi shfaqet në detyra praktike si vizatimi i planeve, ndërtimi i prototipeve, matja e madhësive fizike dhe vëzhgimi i objekteve mikroskopike ose astronomike. Gjithashtu, ajo përfshin aftësinë për të kuptuar aplikimet e ndryshme të mjeteve dhe procedurave shkencore dhe teknologjike në situata të ndryshme dhe për të vlerësuar efektet e tyre pozitive dhe negative, veçanërisht në jetën e përditshme.
Rezultatet e të nxënit:

Nxënësi: formulon pyetje, jep shpjegim, zgjidhje ose opinion duke u bazuar në aspektet e çështjes ose të kontekstit të saj; zhvillon strategjitë e veta të problemzgjidhjes bazuar në njohuritë që ka; identifikon elementët kryesorë të një objekti, sistemi ose produkti; përdor konceptet e kërkuara dhe zbaton ligjet që lidhen me këto koncepte në mënyrë të përshtatshme; përshkruan parimet e ndërtimit dhe të funksionimit të një objekti ose sistemi; përdor formulime matematikore në përputhje me situatën; jep shpjegime ose zgjidhje të përshtatshme duke përdorur konceptet, ligjet, teoritë dhe modelet e shkencës dhe të teknologjisë; argumenton shpjegimet, zgjidhjet ose opinionet mbi bazën e parimeve shkencore dhe teknologjike, të marra prej burimeve të besueshme të informacionit; identifikon në mënyrë realiste pasojat që lidhen me çështjen në studim.
Komunikimi në gjuhën dhe terminologjinë e shkencës
Kjo kompetencë i referohet aftësisë për të kuptuar dhe transmetuar mesazhe duke përdorur elementet e ndryshme të gjuhëve të posaçme të shkencës dhe teknologjisë. Nxënësit fillojnë duke përdorur prezantime të thjeshta si vizatime dhe diagrame, dhe gradualisht fitojnë aftësi në përdorimin e grafikëve dhe simboleve më komplekse. Gjatë gjithë edukimit të tyre, ata bëhen gjithnjë e më të aftë në përdorimin e gjuhëve dhe formave të përfaqësimit që përdoren në botën e shkencës dhe teknologjisë. Kjo i ndihmon ata të organizojnë dhe të shprehin mendimet e tyre në mënyrë më të strukturuar dhe të qartë.
Rezultatet e të nxënit:

Nxënësi: zgjedh elemente të përshtatshme për përfundimin e detyrës; zgjedh dhe përdor burime të ndryshme dhe të besueshme të informacionit; organizon korrektësisht elementet e mesazhit të vet, e përshtat atë meaudiencën dhe e transmeton qartësisht  përdor terminologjinë në përputhje me rregullat dhe konvencionet e pranuara; zgjedh dhe përdor mënyra të përshtatshme të prezantimit, skicimit të informacionit dhe të teknologjive të komunikimit dhe të shfaqjes së të dhënave në tabela, grafikë ose diagrame

PLANI MËSIMOR VJETOR KLASA XI
36 javë  x 2 orë/ javë= 72 orë mësimore
	PLANI  SINTETIK VJETOR 
	        Përqindjet 

	Teori
	49 orë
	68 %

	Veprimtari praktike
	7 orë 
	10 %

	Ushtrime
	6 orë
	 8 %

	Përsëritje
	3 orë
	4 %

	Testim përmbledhës
	3 orë
	4 %

	Projekt
	4 orë
	6 %

	Total 
	72 orë
	100 %


	Tematikat
	Shpërndarja e përmbajtjes lëndore për realizimin e kompetencave

	
	Shtator – Dhjetor

28 orë

19 orë njohuri të reja + 9 orë përpunim njohurish
	Janar – Mars

24 orë

16 orë njohuri të reja + 8 orë përpunim njohurish
	Prill - Qershor

20 orë

14 orë njohuri të reja + 6 orë përpunim njohurish

	Struktura dhe funksionimi i organizmave të gjallë

	1.Frymëmarrja 
2. Shkëmbimi i gazeve (frymëshkëmbimi)

te njeriu
3. Lëvizjet e frymëshkëmbimit

4. Veprimtari praktike: Krahasimi i përmbajtjes së CO2 të ajrit të thithur dhe atij të nxjerrë.
	1. Riprodhimi joseksual te bimët

2. Riprodhimi seksual

3. Riprodhimi seksual te bimët me lule

4. Krahasimi i riprodhimit seksual me atë joseksual.
5. Farat, mbirja e farës

6. Veprimtari praktike: Zbuloni kushtet e nevojshme për mbirjen e farave të domates.
	

	
	5. Produktet e jashtëqitjes metabolike
6. Mbeturinat e azotuara

7. Sistemi i jashtëqitjes metabolike te njeriu
8. Dializa e veshkave; transplanti i tyre
	7. Organet riprodhuese te njeriu

8. Fekondimi dhe zhvillimi

9. Lindja, kujdesi i paralindjes, ushqyerja me gji

10. Cikli menstrual dhe kontrolli hormonal i tij

11. Kontrolli i lindjes, metodat, përparësitë dhe të metat

12. Infeksionet e transmetueshme seksuale

13.Projekt : Temë e propozuar : Njeriu dhe mjedisi bashkëudhëtarë të jetës Ora II
14. Ushtrime
	

	
	9. Koordinimi te kafshët. Sistemi nervor te njeriu
10. Harku reflektor. Sinapset. 

11. Receptorët (syri)

12. Sistemi endokrin

13. Veprimtari praktike: Matja e kohës mesatare të përgjigjes.
14. Koordinimi dhe përgjigjja ndaj faktorëve

mjedisorë te bimët
 15. Ushtrime

16. Veprimtari praktike: Të zbulojmë  se si përgjigjen sythet ndaj dritës.

	15. Ndarja qelizore: mitoza, mejoza


	

	
	17. Ruajtja e mjedisit të brendshëm. Kontrolli i temperaturës. 

18.  Lëkura dhe roli i hipotalamusit në kontrollin e temperaturës së trupit
19. Kontrolli i përqendrimit të glukozës në gjak

20.Veprimtari praktike:  Eksperiment për të studiuar ndikimin e madhësisë trupore mbi shpejtësinë e ftohjes
21. Ushtrime – Homeostaza, termorregullimi dhe kontrolli i glukozës në gjak
22. Projekt : Temë e propozuar : Njeriu dhe mjedisi bashkëudhëtarë të jetës Ora I
23. Çjanë barnat?

24. Barnat mjekësore.

25. Keqpërdorimi i barnave

26. Pirja e duhanit
27. Përsëritje

28. Test përmbledhës periudha I
	
	

	Trashëgimia dhe evolucioni
	
	16. Trashëgimia, gjenet, alelet

17. Skemat gjenetike, kryqëzimet provë

18. Ushtrime

19. Lidhja me seksin

20. ADN-ja dhe sinteza e proteinave

21. Ushtrime

22. Përsëritje

23.Test përmbledhës periudha II
24.  Projekt :Temë e propozuar : Njeriu dhe mjedisi bashkëudhëtarë të jetës 
Ora III
	1. Ndryshueshmëria

2. Tiparet përshtatëse

3. Përzgjedhja natyrore dhe artificiale

4. Veprimtari praktike: Matja e ndryshueshmërisë
5. Çfarë është bioteknologjia?

6. Përdorimi i majave

7. Përdorimi i enzimave
8. Penicilina

9. Inxhinieria gjenetike

10. Veprimtari praktike: Prodhimi i qumështit me pak laktozë
11. Ushtrime

	Ndërvarësia 
	
	
	12. Prodhimi ushqimor

13. Shkatërrimi i habitateve Shpyllëzimi

14. Ndotja (efekti serrë, shiu acid)

15. Eutrofikimi

16. Ruajtja (burimet e qëndrueshme)

17. Ruajtja e llojeve të rrezikuara

18. Përsëritje

19. Test përmbledhës periudha III
20.  Projekt : Temë e propozuar : Njeriu dhe mjedisi bashkëudhëtarë të jetës Ora IV

             FUSHA : SHKENCAT E NATYRËS   SHKALLA: V    LËNDA: BIOLOGJI     KLASA: XI
                            
                                                            

                                                                      VITI SHKOLLOR 20.. – 20..
 MËSUESI I LËNDËS 
            KRYETARI I EKIPIT LËNDOR                
             DREJTOR
	PLANI  SINTETIK PERIUDHA I


	Përqindjet 

	Teori
	19  orë
	68 %

	Veprimtari praktike
	4 orë 
	13%

	 Ushtrime 
	              2 orë
	7  %

	Përsëritje
	              1  orë
	4  %

	Testim përmbledhës
	             1 orë
	4  %

	Projekt
	             1 orë
	4 %


Tematika: Struktura dhe funksionimi i organizmave të gjallë
Përshkrimi i tematikës:

Kjo tematikë nënvizon parimet themelore të strukturës dhe funksionit që janë të përbashkëta për të gjitha format e jetës. Nëpërmjet studimit të

strukturës dhe funksionit të organizmave të gjallë, nxënësi fiton një kuptim më të thellë të mekanizmave bazë të jetës, nga niveli mikroskopik (qeliza) te organizmi, me sisteme të specializuara që kryejnë funksione jetësore të ndryshme dhe komplekse.
Metabolizmi qelizor

Aftësitë

Nxënësi : përshkruan frymëmarrjen qelizore si një reaksion ekzotermik, i cili ndodh vazhdimisht në të gjitha

qelizat e gjalla; kryen eksperimente për të zbuluar se nëpërmjet frymëmarrjes qelizore sigurohet energji nga ushqimet;  krahason proceset e frymëmarrjes aerobe dhe anaerobe
Koordinimi dhe kontrolli nervor tek njeriu 

Aftësitë
Nxënësi: identifikon në diagramat e sistemit nervor qendror, trurin e madh, trurin e vogël, gjendrën e hipofizës dhe hipotalamusin, palcën e zgjatur, palcën e kurrizit dhe nervat; shpjegon se si struktura e sistemit nervor (SNQ, neuronet ndijore, lëvizore dhe receptorët ndijorë)

përshtatet me funksionet e tij; diskuton funksionin e trurit dhe të palcës kurrizore në prodhimin e një përgjigjeje të koordinuar, si

rezultat i një stimuli (ngacmimi) specifik; përshkruan si struktura e një harku reflektor lidhet me funksionin e tij; përshkruan pjesët kryesore përbërëse të syrit të syrit dhe funksionin e secilës pjesë; përshkruan defektet e zakonshme të syrit dhe shpjegon se si mund të korrigjohen disa nga këto defekte; përshkruan strukturën dhe funksionin e trurit
Koordinimi dhe kontrolli hormonal tek njeriu
Aftësitë

Nxënësi: përshkruan parimet e koordinimit dhe të kontrollit hormonal nga sistemi endokrin te njeriu; shpjegon rolin e tiroxinës dhe adrenalinës në trup, si shembuj të parimit feedback- negativ; përshkruan rolin e hormoneve në riprodhimin e njeriut duke përfshirë edhe ciklin menstrual; shpjegon ndërveprimin e FSH, LH, estrogjenit dhe progesteronit në kontrollin e ciklit menstrual. diskuton përdorimin e hormoneve në kontracepsion dhe vlerëson metodat hormonale dhe jo hormonale të kontracepsionit; vlerëson përdorimin e hormoneve në teknologjitë riprodhuese moderne për trajtimin e infertiliteti
Hormonet bimore
Aftësitë

Nxënësi:shpjegon se si hormonet bimore janë të rëndësishme në kontrollin dhe koordinimin e rritjes dhe të zhvillimit të bimëve; heton ndikimin e hormoneve të bimët në përgjigjen ndaj ngcmimeve si drita dhe graviteti. përshkruan ndikimin e auksinave, giberelinave dhe etilenit te bimët; diskuton disa nga mënyrat me të cilat njerëzit përdorin hormonet bimore për të kontrolluar rritjen e bimëve
Ekskretimi
Aftësitë :

Nxënësi: identifikon në diagrama veshkat, ureteret, fshikëzën e urinës, uretrën dhe trego funksionin e secilës pjesë (nuk janë të nevojshme detaje të strukturës së veshkave dhe nefronit); tregon produktet e ekskretimit që formohen nga reaksionet metabolike brenda në qeliza; përshkruan thjesht, ndërtimin e veshkës dhe funksionin në largimin e mbeturinave në formën e uresë; mbledh dhe përdor burime të ndryshme dhe të sigurta informacioni kur diskuton për sëmundje të veshkave dhe trajtimin e tyre.
Homeostaza tek njeriu
Afësitë

Nxënësi shpjegon: rëndësinë e ruajtjes së një mjedisi të brendshëm e të qëndrueshëm në përgjigje të ndryshimit të brendshëm dhe të jashtëm; si insulina kontrollon nivelin e sheqerit në gjak; si glukagoni ndërvepron me insulinën për të kontrolluar nivelin e sheqerit në gjak; krahason Tipin 1 dhe Tipin 2 të diabetit dhe shpjegon se si mund të trajtohen; përshkruan funksionin e lëkurës në kontrollin e temperaturës së trupit; diskuton rolin e veshkave në ruajtjen e bilancit të ujit të trupit; shpjegon reagimin e trupit ndaj temperaturave të ndryshme dhe trysnisë osmotike
	Nr.
	Tematika
	Temat mësimore


	Situata e parashikuar e të nxënit
	Metodologjia dhe veprimtaritë e nxënësve
	Vlerësimi
	Burimet

	1
	Frymëmarrja

4 orë

(3 T, 1PP)


	1.Frymëmarrja aerobe dhe anaerobe
	Gjatë një ore edukimi fizik, dy nxënës vrapojnë për 5 minuta. Pas vrapimit ata marrin frymë më shpejt dhe njëri prej tyre ankohet për lodhje dhe dhimbje në muskuj. Mësuesi i pyet: "Pse ndodh kjo? Çfarë po ndodh në qelizat e trupit gjatë aktivitetit fizik?"
	Brainstorming 
Shpjegim interaktiv, diskutim, punë në dyshe.

Diskutim


	Nxënësi/ja analizon rrugët e

frymëmarrjes anaerobe, fermentimin laktik dhe alkoolik, duke shpjeguar

shkaqet e akumulimit të acidit laktik në muskuj ose rolin e etanolit dhe CO2 në

industri/natyrë. 
	Teksti mësimor Model i mitokondrisë, Figura të procesit të frymëmarrjes
https://youtu.be/Ab2Ng6xjZYQ?si=cvrqOsGGkSR4q_9b 

	2
	
	2. Shkëmbimi i gazeve(frymëshkëmbimi)

te njeriu
	Gjatë një ndeshjeje futbolli, një nxënës vëren se pas disa minutash vrapimi fillon të marrë frymë më shpejt dhe më thellë. Ai pyet: "Pse organizmi ynë ndryshon ritmin e frymëmarrjes gjatë aktivitetit fizik? Si kalon oksigjeni nga ajri në gjak dhe si largohet dioksidi i karbonit?"
	Brainstorming
Punë në grupe

Diskutim

	analizon marrëdhënien midis ndërtimit të sistemit të frymëshkëmbimit dhe funksionit të tij; argumenton pse alveolat përbëjnë sipërfaqe ideale për shkëmbimin e gazeve, duke u mbështetur në karakteristikat e tyre interpreton situata nga jeta reale, si ndikimi i aktivitetit fizik ose i duhanpirjes në funksionimin e mushkërive; 

	Teksti mësimor
Atlas anatomik 
Modeli anatomik i mushkërive,
https://youtu.be/nCxN-k9bK5w?si=uEBFlEokrYb0tWiL 

	3
	
	3.Lëvizjet e frymëshkëmbimit
	Gjatë një ore të edukimit fizik, nxënësit kryejnë 20 kërcime ose vrapim për 2 minuta. Mësuesi u kërkon të vendosin dorën mbi kraharor dhe bark dhe të vëzhgojnë ndryshimet gjatë frymëmarrjes. Ata konstatojnë se frymëmarrja bëhet më e shpejtë dhe më e thellë.
	Stuhi mendimesh + Pyetje-përgjigje 
Shpjegimi dhe zbulimi
Diskutim
	Nxënësi: analizon dhe argumenton mekanizmin e frymëshkëmbimit;  lidh ndryshimet e vëllimit dhe trysnisë me lëvizjen e ajrit; interpreton në mënyrë të pavarur të dhënat dhe nxjerr përfundime; shpjegon rritjen e ritmit të frymëshkëmbimit gjatë aktivitetit fizik duke lidhur disa procese biologjike; argumenton rolin e CO₂ dhe pH-it në kontrollin e frymëshkëmbimit.
	Teksti Biologjia XI, Model anatomik i mushkërive , Balonë dhe model i mushkërisë, PowerPoint, Fletë pune, Projektor, Tabela

	4
	
	4. Veprimtari Praktike : Krahasimi i përmbajtjes së dioksidit të karbonit të ajrit të thithur dhe atij të nxjerrë
	Mësuesi u drejton nxënësve pyetjen:"A ka të njëjtën përmbajtje dioksidi karboni ajri që thithim dhe ajri që nxjerrim?"Nxënësit japin hipotezat e tyre dhe argumentojnëparaprakisht përgjigjet. Mësuesi u kërkon të mendojnë se si mund të provohet eksperimentalisht prania e një sasie më të madhe të CO₂ në ajrin e nxjerrë.


	Shtrim problemi 
Eksperimentim

Diskutim
	Nxënësi: kryen në mënyrë të pavarur dhe të saktë procedurën eksperimentale; kontrollon faktorët që mund të ndikojnë në rezultat; interpreton në mënyrë kritike të dhënat e marra; argumenton përfundimin duke u mbështetur në evidencën eksperimentale; lidh në mënyrë të plotë frymëmarrjen qelizore → prodhimin e CO₂ → transportin në gjak → shkëmbimin në alveola → eliminimin me frymënxjerrje; vlerëson besueshmërinë e rezultatit dhe propozon mënyra për përmirësimin e eksperimentit.
	Teksti Biologjia XI, Fletë pune për veprimtarinë praktike, Provëza/enë transparente, Tub gome i sterilizuar, Ujë bazik ose tretësirë indikatore e hidrogjenkarbonatit, Mbajtëse provëzash, Skema e aparatit, Doreza laboratorike

	5
	Ekskretimi 
4 orë

(4 T)
	5.Produktet e jashtëqitjes metabolike
	Mësuesi paraqet situatën:

"Pas një aktiviteti fizik, organizmi prodhon më shumë dioksid karboni dhe ujë. Pse duhet të largohen këto substanca nga trupi? A është çdo substancë që del nga trupi një produkt i jashtëqitjes metabolike?"
	Parashikim me terma paraprakë

Punë në grupe

Diskutim
	Nxënësi: analizon lidhjen metabolizëm → formim i produkteve të panevojshme → toksicitet → largim nga organizmi; argumenton në mënyrë shkencore pse CO₂ është produkt i jashtëqitjes metabolike; analizon raste konkrete dhe përcakton nëse një substancë është produkt metabolik apo material i patretur; vlerëson rëndësinë e ruajtjes së ekuilibrit të brendshëm të organizmit përmes largimit të produkteve metabolike; lidh njohuritë e reja me frymëmarrjen qelizore dhe shkëmbimin e gazeve.

	Teksti Biologjia XI, Tabela dhe skema të metabolizmit, Figura të sistemit të ekskretimit, PowerPoint, Fletë pune, Tabelë krahasuese,Projektor

	6
	
	6.Mbeturinat e azotuara
	Një nxënës konsumon rregullisht ushqime të pasura me proteina, si mish, vezë dhe produkte qumështi. Organizmi i tij përdor aminoacidet që i nevojiten për ndërtimin e proteinave, por një pjesë e aminoacideve mbetet në tepricë. Pyetja problemore:

Çfarë ndodh me aminoacidet e tepërta dhe si arrin organizmi të largojë pjesën azotike të tyre?
	Pyetje- përgjigje 

Harta konceptuale
Harta e mendjes
	Nxënësi: analizon në mënyrë të plotë metabolizmin e aminoacideve të tepërta; lidh tretjen → përthithjen → transportin → mëlçinë → çaminimin → formimin e uresë → veshkat → urinën; argumenton pse azoti i aminoacideve duhet të shndërrohet në një formë më pak toksike përpara eliminimit; analizon rolet e ndryshme të mëlçisë dhe veshkave; 
	Teksti Biologjia XI,  Tabela e funksioneve të mëlçisë, Skemë e metabolizmit të aminoacideve, PowerPoint/projektor 

	7

	
	7.Sistemi i jashtëqitjes te njeriu
	Një nxënës ka kryer aktivitet fizik intensiv dhe ka humbur shumë ujë përmes djersitjes. Në të njëjtën kohë, organizmi duhet të largojë urenë dhe substanca të tjera të panevojshme.

Pyetja problemore:

Si arrin organizmi të largojë mbetjet metabolike, ndërkohë që ruan ujin, glukozën dhe kripërat që i nevojiten?


	Brainstorming
Organizuesi grafik
Diskutim
	Nxënësi: analizon në mënyrë të integruar strukturën dhe funksionin e nefronit;  shpjegon lidhjen ndërmjet trysnisë së gjakut, filtrimit dhe kalimit të molekulave të vogla;  argumenton rëndësinë e ripërthithjes selektive; 
analizon situata të ndryshme të hidratimit dhe parashikon ndryshimet në sasinë/përqendrimin e urinës;  
	Teksti Biologjia XI,  Model/skicë e veshkës 

 Skemë e nefronit,  Figura e procesit të formimit të urinës, Model anatomik
https://youtu.be/mYK2Id5bWpI?si=Mh2h1BIeJCkukrXo

	8
	
	8.Dializa e veshkave; transplanti i tyre
	Një pacient ka dëmtim të rëndë të veshkave. Veshkat e tij nuk janë më në gjendje të filtrojnë siç duhet gjakun dhe të largojnë urenë, kripërat dhe ujin e tepërt. Mjeku i shpjegon pacientit se ekzistojnë dy mundësi kryesore: dializa, e cila zëvendëson përkohësisht disa nga funksionet e veshkave; transplanti i veshkës, i cili mund të sigurojë një funksion më të qëndrueshëm të veshkës, por shoqërohet me rrezikun e refuzimit të organit. 
	“Mendo – Diskuto – Ndaj”
Punë në grupe

3-2-1
	Nxënësi: analizon marrëdhënien ndërmjet strukturës së dializatorit dhe funksionit të tij; argumenton pse përbërja e lëngut të dializës duhet të kontrollohet me kujdes;  shpjegon se si difuzioni mundëson largimin e uresë; 

krahason në mënyrë kritike dializën dhe transplantin; analizon problemin e refuzimit të transplantit; argumenton rolin e imunosupresantëve; lidh dializën me konceptet e difuzionit, gradientit të përqendrimit dhe homeostazës.
	Teksti i Biologjisë XI, Figura e aparatit të dializës, Skemë e nefronit, Figurë/diagram i dializatorit, Tabelë krahasuese, PowerPoint/projektor 

https://youtu.be/9KZHowze7lg?si=nWfH8dzh3z1Cr7ti

	9
	Koordinimi dhe përgjigja

8 orë

(5T, 2PP, 1 U)
	9. Koordinimi te kafshët. Sistemi nervor te njeriu
	Si arrin trupi të reagojë menjëherë kur prekim një objekt të nxehtë?


	Stuhi mendimesh + situatë problemore

Lexim i drejtuar + punë me skemën + pyetje-përgjigje
“Shpjegoje me 5 hapa” + Bileta e daljes


	Nxënësi: analizon në mënyrë të pavarur mekanizmin e harkut reflektor; argumenton pse një përgjigje reflektore është më e shpejtë se një përgjigje e vetëdijshme; lidh strukturën e neuronit me funksionin e tij; shpjegon rolin e mielinës në shpejtësinë e impulsit; 
	Teksti mësimor Biologji XI, Skema/figura e neuronit, Skema e harkut reflektor
https://youtu.be/RNLceVI8jcc?si=tKVHloNGF03huZoy

	10
	
	10.Harku reflektor. Sinapset. 
	Mësuesi paraqet situatën: Një nxënës prek aksidentalisht një objekt shumë të nxehtë. Ai e largon dorën menjëherë, pa menduar paraprakisht se çfarë duhet të bëjë. Nxënësve u drejtohen pyetjet: Çfarë e shkaktoi reagimin? Ku u kap ngacmimi? Si u përcoll informacioni nga dora drejt sistemit nervor? A duhet të presim që truri të mendojë përpara se të largohet dora? Cilat qeliza nervore marrin pjesë? Si kalon impulsi nga një neuron te tjetri, kur neuronet nuk preken drejtpërdrejt?
	Situata problemore + Stuhi mendimesh
Lexim i drejtuar + Punë me skemën + Punë në çifte

“Shpjegoje me zinxhir”
	Nxënësi: analizon në mënyrë të pavarur një hark reflektor;  argumenton rëndësinë e shpejtësisë së përgjigjes reflektore; shpjegon lidhjen ndërmjet strukturës dhe funksionit të neuroneve; shpjegon mekanizmin e transmetimit sinaptik; analizon pasojat e ndërprerjes së transmetimit në një hallkë të harkut reflektor.
	Teksti mësimor Biologji XI, Skema e harkut reflektor, Skema e sinapsit , Figura e neuronit, Fletë pune, Tabelë interaktive/projektor 

Kartela me emrat e pjesëve të harkut reflektor
https://youtu.be/wLrhYzdbbpE?si=ot0aU4S2JhupKaVn

	11
	
	11.Receptorët (syri)
	Nxënësit vëzhgojnë mënyrën se si organizmi percepton ndryshimet në mjedis dhe përgjigjet ndaj tyre. Nëpërmjet një veprimtarie praktike në grup, ku një sinjal transmetohet nga një nxënës te tjetri përmes shtrëngimit të duarve, ata modelojnë mënyrën e përçimit të informacionit në sistemin nervor. Më pas analizojnë strukturën dhe funksionin e syrit si organ shqisor, duke u fokusuar te retina, shkopinjtë, konet, foveja, pika e verbër dhe refleksi i irisit.
	Stuhi mendimesh/pyetje përgjigje
Punë në dyshe

Diskutim
	Nxënësi:analizon marrëdhënien ndërmjet ngacmimit, receptorit dhe përgjigjes; argumenton rëndësinë e refleksit të irisit; krahason funksionet e shkopinjve dhe koneve; shpjegon rëndësinë e foveas dhe pikës së verbër; 
argumenton pse dëmtimi i nervit optik ndikon në shikim.
	Teksti i biologjisë, klasa XI; figura e strukturës së syrit; skemë e retinës; tabelë/flipchart;  projektor ose tabelë interaktive;
https://youtu.be/FNzh_5cTlMY?si=lsTbKF4--UctyL3d

	12
	Koordinimi dhe kontrolli hormonal 

	12.Sistemi endokrin
	Një nxënës përballet papritur me një situatë që e frikëson. Ai vëren se zemra fillon t'i rrahë më shpejt, frymëmarrja përshpejtohet, bebëzat zgjerohen dhe muskujt përgatiten për veprim.Pyetja problemore: Si arrin organizmi të koordinojë kaq shpejt këto ndryshime dhe çfarë roli luan adrenalina në këtë përgjigje?
	Stuhi mendimesh + pyetje-problemë

Shpjegim i kombinuar me pyetje + Tabela e koncepteve

Mendo – Puno në çift – Ndaj
	Nxënësi: analizon një situatë të re biologjike; argumenton rëndësinë e adrenalinës për mbijetesën; krahason sistemin nervor dhe endokrin; shpjegon bashkëveprimin e dy sistemeve në koordinimin e organizmit.
	Teksti mësimor i Biologjisë XI; Gjëndrat kryesore endokrine;
Gjëndrat endokrine dhe funksionet e tyre; Krahasimi i sistemit nervor dhe endokrin; skema e sistemit endokrin;
https://youtu.be/SRE_SOazgVw?si=HvU2eUNRLugJx82K

	13
	
	13. Veprimtari prakike : Matja e kohës mesatare të përgjigjes
	Nxënësit përfshihen në një simulim të përçimit të një impulsi përgjatë një vargu njerëzish. Duke përdorur një kronometër, ata matin kohën që i nevojitet një sinjali për të kaluar nga një person te tjetri dhe llogaritin kohën mesatare të përgjigjes së secilit person.
	Pyetje-përgjigje Veprimtari me role Diskutim
	Nxënësi: shpjegon në mënyrë të argumentuar mekanizmin e përçimit të informacionit në sistemin nervor; 
realizon në mënyrë të pavarur dhe të saktë matjet; përpunon dhe interpreton të dhënat; krahason rezultatet dhe argumenton ndryshimet; identifikon kufizimet e metodës eksperimentale; propozon mënyra për përmirësimin e besueshmërisë; formulon përfundime të sakta dhe të mbështetura në evidenca.
	Teksti mësimor i Biologjisë XI; figura dhe skema e harkut reflektor; kronometër ose telefon me funksion kronometri; tabelë për regjistrimin e të dhënave;  lapsa dhe fletë pune; 

tabelë/interaktive; kalkulator; 

	14
	
	14. Koordinimi dhe përgjigjja ndaj faktorëve mjedisorë te bimët
	Nxënësve u paraqitet situata:“Një bimë e vendosur pranë dritares përkulet gradualisht në drejtim të dritës, ndërsa rrënjët e saj rriten në drejtim të kundërt. Bima nuk ka sistem nervor dhe nuk ka muskuj. Si arrin ajo të perceptojë dhe t’i përgjigjet ndryshimeve të mjedisit?”
	Stuhi mendimesh
Shpjegim

Harta e mendjes
	Nxënësi:shpjegon në mënyrë të argumentuar mekanizmin e koordinimit te bimët; analizon marrëdhënien ngacmim – auksinë – rritje e pabarabartë – tropizëm; shpjegon ndryshimin e efektit të auksinës në syth dhe në rrënjë; krahason në mënyrë të argumentuar koordinimin hormonal te bimët me koordinimin nervor dhe hormonal te kafshët; argumenton rëndësinë e tropizmave për mbijetesën, fotosintezën dhe marrjen e ujit
	Teksti mësimor i Biologjisë XI; skema/fotografi të bimëve që rriten drejt dritës; materiale vizuale për fototropizmin dhe gravitropizmin; bimë/fidanë të thjeshtë për vëzhgim, 


	15
	
	15. Ushtrime- Koordinimi dhe përgjigjja ndaj faktorëve mjedisorë.
	Zgjidhja dhe argumentimi i ushtrimeve për sistemin nervor, sinapsin, receptorët dhe syrin.
	Metoda interaktive, bashkëvepruese, gjithëpërfshirëse


	Nxënësi: përdor me saktësi dhe siguri terminologjinë biologjike; analizon dhe argumenton marrëdhëniet receptor–neuron–SNQ–efektor; shpjegon në mënyrë të plotë mekanizmin e refleksit; argumenton drejtimin e impulsit në sinaps; lidh strukturën e syrit me funksionin e tij; 
	Teksti mësimor Biologjia XI, Tabela/skema të sistemit nervor dhe syrit,Figura e sinapsit dhe e qelizave fotoreceptore

	16
	
	16. Veprimtari praktike : Të zbulojmë se si përgjigjen sythet ndaj dritës
	Nxënësve u paraqiten tre grupe fidanësh të vendosur në kushte të ndryshme ndriçimi:Pjata A: fidanët marrin dritë vetëm nga njëra anë; Pjata B: fidanët marrin dritë nga të gjitha drejtimet; Pjata C: fidanët mbahen në errësirë. 

Nxënësit parashikojnë se si do të ndryshojë drejtimi dhe pamja e fidanëve në secilin rast.
	Stuhi mendimesh
Punë në grupe

Pyetje- përgjigje

	Nxënësi: realizon në mënyrë të pavarur të gjitha hapat; regjistron dhe organizon saktë të dhënat; krahason dhe interpreton rezultatet; argumenton rëndësinë e grupit kontroll; shpjegon mekanizmin e fototropizmit duke e lidhur me auksinën; vlerëson besueshmërinë e metodës; propozon përmirësime të eksperimentit; nxjerr përfundime të argumentuara nga të dhënat.

	Teksti mësimor Biologjia XI, Pjata Petri A, B dhe C, Fara fasuleje ose bizeleje,letër filtri, Ujë, Kuti me çarje anësore, Kuti e errët,Klinostat, Tabelë për regjistrimin e vëzhgimeve, Vizore, 

	Homeostaza

 5 orë    

(3T, 1PP, 1U)    
	17. Ruajtja e mjedisit të brendshëm. Kontrolli i temperaturës së trupit
	“Si arrin trupi i njeriut të ruajë temperaturën e tij rreth 37°C, edhe kur temperatura e mjedisit ndryshon shumë?”

Nxënësit analizojnë situatën dhe rikujtojnë njohuritë mbi temperaturën, metabolizmin, frymëmarrjen qelizore dhe funksionimin e organizmit.
	Stuhi mendimesh
Organizuesi grafik

Pyetje- përgjigje
	Nxënësi: shpjegon në mënyrë të plotë rëndësinë e homeostazës për funksionimin qelizor;  argumenton lidhjen ndërmjet temperaturës, enzimave dhe metabolizmit; krahason në mënyrë të argumentuar endotermët dhe ekzotermët; nterpreton dhe shpjegon të dhënat e figurës 4.2; argumenton përparësitë dhe koston energjetike të endotermisë; transferon konceptin e homeostazës në situata të reja biologjike.
	Teksti mësimor Biologjia XI, kafshët endotermike dhe ekzotermike. Skema e kontrollit të temperaturës së trupit. Tabelë krahasuese endotermë–ekzotermë. 
https://youtu.be/hDSLY8qrHjI?si=qmAi8KFEVnaDFS2h

	18. Lëkura dhe roli i hipotalamusit në kontrollin e temperaturës së trupit
	Nxënësve u paraqitet situata: Në një ditë të ftohtë, lëkura bëhet e ftohtë dhe mund të fillojmë të rrëqethemi. Në një ditë të nxehtë ose pas aktivitetit fizik, lëkura bëhet e ngrohtë dhe fillojmë të djersitim. Si e kupton trupi ndryshimin e temperaturës dhe si ndihmon lëkura
	Stuhi mendimesh + Pyetje-përgjigje
Shpjegim + Punë me figurën + Pyetje të drejtuara

“Mendo – Përgjigju – Argumento”


	Nxënësi: analizon lidhjen strukturë–funksion në lëkurë; shpjegon në mënyrë të argumentuar rolin e epidermës, dermës dhe indit dhjamor; lidh receptorët e temperaturës me hipotalamusin; shpjegon mekanizmin e kontrollit të temperaturës si pjesë të homeostazës; 
	Teksti mësimor Biologjia XI, figura 4.3 – prerje tërthore e lëkurës, figura/skema e mekanizmit të termorregullimit, dërrasa, fletë pune, projektor

	19.Kontrolli i përqendrimit të glukozës në gjak
	Një nxënës ha një vakt të pasur me karbohidrate. Pas ushqyerjes, sasia e glukozës në gjak rritet. Megjithatë, pas njëfarë kohe, përqendrimi i saj kthehet përsëri në vlera normale. Në një rast tjetër, një person nuk ka ngrënë për shumë orë dhe përqendrimi i glukozës në gjak bie.
	Kllaster

Shpjegim + Situatë problemore Përvijimi i mendimit
	Nxënësi:shpjegon në mënyrë të plotë dhe të argumentuar mekanizmin e homeostazës së glukozës; analizon në mënyrë të pavarur situata ku glukoza rritet ose ulet; shpjegon me saktësi ndërveprimin pankreas-insulinë/glukagon–mëlçi–glukozë; argumenton pse mekanizmi përbën prapaveprim negativ; interpreton dhe rindërton skemën e kontrollit të glukozës; lidh ndryshimet e glukozës me pasojat në funksionimin e qelizave dhe me diabetin.
	Teksti mësimor i Biologjisë XI, Tabela/skemë e kontrollit të glukozës në gjak.Kontrolli i përqendrimit të glukozës në gjak, Matësi i glukozës në gjak.  Testi për glukozën në urinë. 

https://youtu.be/y9Bdi4dnSlg?si=tpL5vxZaQAmK1gSN

	20.Veprimtari praktike: Eksperiment për të studiuar ndikimin e madhësisë trupore mbi shpejtësinë e ftohjes

	Nxënësit nisen nga pyetja: “A ftohet një trup i madh me të njëjtën shpejtësi si një trup i vogël?” Mësuesi paraqet dy enë me madhësi të ndryshme, të mbushura me ujë të ngrohtë, dhe kërkon nga nxënësit të parashikojnë se cila prej tyre do të humbasë temperaturën më shpejt. Nxënësit formulojnë hipotezën: Një trup i madh ftohet më ngadalë sesa një trup i vogël.
	Stuhi mendimesh + Parashikim
Punë në grupe

Diskutim + Pyetje-përgjigje + Përfundimi shkencor

	 Nxënësi:analizon në mënyrë kritike të gjithë procesin eksperimental; argumenton lidhjen midis madhësisë trupore, sipërfaqes dhe humbjes së nxehtësisë; interpreton me saktësi grafikët dhe të dhënat; vlerëson kufizimet e eksperimentit; propozon një metodë më të besueshme për përsëritjen e studimit; lidh përfundimin me konceptin e homeostazës dhe termorregullimit; përdor evidencën eksperimentale për të mbrojtur përfundimin.
	Teksti mësimor i Biologjisë XI; udhëzimet e veprimtarisë praktike 4.1; dy enë/provëza me madhësi të ndryshme;  dy termometra, ujë i ngrohtë;  kronometër/orë; tabelë për regjistrimin e të dhënave; laps, vizore; 

	21. Ushtrime: Homeostaza, termorregullimi dhe kontrolli i glukozës në gjak
	Nxënësit vendosen përballë situatave problemore që kërkojnë zbatimin e njohurive mbi homeostazën, kontrollin e temperaturës së trupit dhe rregullimin e glukozës në gjak.

Përmes ushtrimeve, nxënësit duhet të dallojnë terma biologjikë, të korrigjojnë pohime të pasakta, të interpretojnë të dhëna/grafikë dhe të shpjegojnë rolin e prapaveprimit negativ.
	Stuhi mendimesh, Pyetje-përgjigje 
Punë në grupe
 Diskutim – “Shpjego me një fjali”
	Nxënësi: analizon dhe argumenton në mënyrë të pavarur; lidh mekanizmat e homeostazës me situata të reja; interpreton me saktësi grafikët; parashikon dhe justifikon ndryshimin e grafikut te diabeti tip 1; përdor terminologji të saktë shkencore; 
	Teksti mësimor Biologjia XI; fletë pune me ushtrimet; tabela; figura dhe grafikë nga kapitulli 4; projektor/tabelë interaktive; lapsa dhe fletë; kalkulator, nëse nevojitet.

	22. Projekt: Temë e propozuar 

“Njeriu dhe mjedisi – bashkëudhëtarë të jetës”( ora I)
23. Ç’janë barnat? 
	Njeriu është pjesë e pandashme e mjedisit dhe veprimtaria e tij ndikon në ekuilibrin e natyrës, ndërsa ndryshimet e mjedisit ndikojnë drejtpërdrejt në jetën dhe shëndetin e tij. Përmes këtij projekti nxënësit do të hulumtojnë marrëdhënien njeri–mjedis, problemet mjedisore dhe mënyrat e mbrojtjes së tij.
Nxënësit hasin çdo ditë në përdorimin e barnave: për trajtimin e sëmundjeve, lehtësimin e dhimbjeve apo shërimin e plagëve. Megjithatë, përdorimi i barnave pa kriter ose keqpërdorimi i tyre mund të shkaktojë pasoja të dëmshme. Nxënësit diskutojnë mbi pyetjen: “Pse një substancë që mund të jetë e dobishme për shëndetin mund të bëhet e rrezikshme?”
	Stuhi mendimesh
Punë në grupe
Prezantim

Stuhi mendimesh

Veprimtari e leximit të drejtuar

Mendo – Diskuto – Prezanto
	Nxënësi argumenton rëndësinë e zgjidhjeve të propozuara, merr vendime në grup dhe kontribuon në planifikimin e një produkti origjinal të projektit.
Nxënësi:argumenton pse barnat duhet të përdoren në mënyrë të përgjegjshme; vlerëson rreziqet e një situate të keqpërdorimit; formulon rekomandime të arsyetuara për përdorim të sigurt.
	Teksti mësimor i Biologjisë XI; materiale të ndryshme shkencore; fotografi dhe materiale informuese; interneti; video; kompjuter/ laptop; projektor 
Teksti mësimor i Biologjisë XI; tabela;  projektor/tabelë interaktive; fotografi të barnave dhe bimëve mjekësore; fletë pune;  materiale informuese.
https://youtu.be/5evCVR9mb3E?si=71JnZzurP6rP5FSa


	24
	
	24.Barnat mjekësore
	Përdorimi i antibiotikëve në trajtimin e infeksioneve bakteriale dhe problemi i rezistencës bakteriale.
	Brainstorming + Pyetje–Përgjigje 

Lexim i drejtuar + Punë në grupe “E vërtetë apo e gabuar?”


	Nxënësi analizon, argumenton dhe vlerëson në mënyrë të pavarur përdorimin e antibiotikëve. Shpjegon marrëdhënien shkak–pasojë ndërmjet përdorimit të antibiotikëve dhe përzgjedhjes së baktereve rezistente. Analizon situata problemore, argumenton pse antibiotikët nuk duhet të përdoren ndaj infeksioneve virale dhe vlerëson pasojat e keqpërdorimit të tyre për individin dhe shëndetin publik.
	Teksti mësimor i Biologjisë XI; tabela/figura e strukturës së bakterit;  figura e Penicillium dhe penicilinës;  tabelë krahasuese bakter–virus; fletë pune;  kartela me situata problemore;  tabelë interaktive/projektor; 

	25.Keqpërdorimi i barnave
	Ndikimi i keqpërdorimit të barnave në organizëm dhe në jetën shoqërore
	Stuhi mendimesh

Lexim i drejtuar + punë në çifte + diskutim 

“Mendo – diskuto – argumento”
	Nxënësi: analizon pasojat biologjike dhe sociale të keqpërdorimit; argumenton pse përdorimi i steroideve anabolike është problematik në sport; vlerëson një situatë problemore dhe propozon mënyra parandaluese; 
	Teksti mësimor Biologji XI , Figura dhe skema nga teksti, Tabelë/flipchart,  Projektor

	26.Pirja e duhanit, sëmundjet nga pirja e duhanit
	Si ndikon pirja aktive dhe pasive e duhanit në organizëm? Mësuesi paraqet pyetjen problemore: “Nëse të gjithë e dimë se pirja e duhanit dëmton shëndetin, përse disa njerëz vazhdojnë të pinë duhan?”Nxënësit japin mendimet e tyre.
	Stuhi mendimesh
Punë në grupe + të nxënit bashkëpunues

E saktë / E gabuar
	Nxënësi:analizon marrëdhënien midis duhanpirjes dhe sëmundjeve; argumenton rreziqet e duhanpirjes aktive dhe pasive; interpreton në mënyrë kritike të dhënat statistikore; lidh dëmtimet në nivel qelizor me pasojat në nivel organizmi; vlerëson ndikimin e duhanpirjes në shëndetin publik;  ndërton argument të mbështetur në evidencë shkencore.
	Teksti mësimor Biologji XI, Figura 5.7 ritmet e pirjes së duhanit; Figura 5.8 substancat në tymin e duhanit; Figura 5.9 –mushkëria e shëndetshme dhe mushkëria me emfizemë; Figura 5.10 – ndikimi i duhanpirjes në aparatin e frymëmarrjes; 
https://youtu.be/Y18Vz51Nkos?si=LK70Jjg_rxk_GEot 



	27
	
	27.Përsëritje


	Nxënësit rikujtojnë dhe sistemojnë njohuritë e marra gjatë Kapitullit 5 mbi barnat, përdorimin mjekësor dhe keqpërdorimin e tyre. Përmes pyetjeve, situatave problemore, punës në grupe dhe ushtrimeve, ata analizojnë ndikimin e antibiotikëve, heroinës, alkoolit, steroideve anabolike dhe duhanpirjes në organizëm.
	
	
	Teksti mësimor Biologji XI, Tabela dhe skema 
Kartela me pyetje,Tabelë interaktive/projektor Video ose materiale informuese, sipas mundësive 

Quiz/Kahoot

	28. Test përmbledhës, periudha I
	Nxënësit zhvillojnë një test përmbledhës në përfundim të Periudhës I, me qëllim matjen e nivelit të përvetësimit të njohurive, koncepteve dhe aftësive të zhvilluara gjatë kësaj periudhe. Testi përfshin pyetje të niveleve të ndryshme të vështirësisë, të cilat vlerësojnë aftësinë e nxënësve për të rikujtuar, kuptuar, zbatuar, analizuar dhe argumentuar njohuritë biologjike.
	Punë me shkrim
	Nxënësi: analizon situata problemore; interpreton dhe vlerëson të dhëna;  nxjerr përfundime nga grafikët dhe tabelat; lidh disa koncepte biologjike;  argumenton përgjigjen duke përdorur prova ose fakte biologjike;   propozon zgjidhje të argumentuara.
	Teksti mësimor Biologji XI , Testi përmbledhës i përgatitur nga mësuesi, 

Fletë-testet 

Stilolapsa,Tabela/udhëzime, Skema, figura dhe tabela të përfshira në test


